Ave Maria

L'Ave Maria a l'è 'n orazzion cristiana dedicada a la Madona, doperada sgiamò - anca se in forma pussee curta - del secol quell de quater in la liturgia. L'è fada su de trè part:
La prima, el salut de l'angiol, 'me se lensg in Luca 1,28
La segonda, el salut de la Lisabeta quand che la va a trovà
La domanda de intercession

A l'è al center de la devozzion mariana e del Rosari e l'ha anca ispirad varie oeuvere musegai. A l'è, in forme diferente per via del passà per i varie tradizzion, dida di catolegh, di ortodoss, de part di anglican e, senza la domanda de intercession, di luteran.

 Version lombarde 
Tolte del liber Ave Maria sive Maria ab Angelo variis linguis salutata del 1882.

 Milanes 
Che Dio ve salva, o Maria, pienna de grassia, el Signor l'è con vù, benedetta vù in tra i dònn e benedett el voster divin figliuolo Giesù.
Santa Maria, mader del Signor, preha per nùm pecator, adess e in l'ora de la nostra mort.
Amen

Viva Maria, vù sii piena de grazia, el Signor l'è propi con vu, vu sii la pussé benedetta tra tut i donn, e bendet comè l'è el frutt dii vost viscer Gesu.
Santa Maria, mamma del Signor, preghé per num peccatorass, e per adess, e per cuell moment ch'em de morì
Inscì, inscì.

 Bergamasch 
'V salüde, o Maria, piena de grasia, 'l Signùr l'è con vu, vu si benedeta fra töte le done, e benedett l'è 'l frött del venter vost Gesu.
Santa Maria, mader del Signùr. preghé per noter pecadùr. adess, e nel ura de la nostra mort.
E xe sia.
 Bressan 
Me ve salüde, o Maria, piena de grasia, el Signour l'è con vo, vo si benedida tra töte le fomne, e benedit le 'l fröt del vost venter Gesu.
Santa Maria, mader del Signour, preghé per no pecadour, adess, e nell'oeura della nostra mort.
Iss'el sie.

Ai Maria, piena de grascia, el Signur l'è con te, te ta se la benedetta tra le done, e bendèt el frött del to venter Gesù
Santa Maria, mader de Dio, prega per nò peccadùr, adess, e nell'ura della nostra mort.
Amen

 Riferiment 
Treccani

 Alter proget 

 Vos corelade 
Salve Regina
Sub tuum praesidium

Categoria:Orazzion del cristianesim